थानेसर में घर घर जाकर टिकट मांगूंगा : परवीन चौधरी
Channel: Arth Parkash TV
Date: 10/06/2019

#Politics #News #Haryana 
जिला परिषद के पूर्व चेयरमैन व थानेसर से चुनाव लडऩे की घोषणा कर चुके प्रवीण चौधरी ने रविवार को ब्रह्मसरोवर स्थित केएस पैलेस में कार्यकर्ता सम्मेलन को संबोधित किया। सम्मेलन में सभी कार्यकर्ताओं ने पार्टियों की बजाय इस बार थानेसर की जनता से टिकट लेने का फैसला किया। इसपर प्रवीण चौधरी ने कहा कि थानेसर के प्रत्येक घर में वे खुद जाकर लोगों से टिकट मांगेंगे। उन्होंने कहा कि अब तक पार्टी जिसे टिकट देती थी, जनता को उन्हेें वोट देना पड़ता था। इस बार वे खुद जनता के पास जा रहे हैं, ताकि इस बार जनता अपने टिकट पर उन्हें थानेसर से चुनावी मैदान में उतारे। प्रवीण चौधरी ने कहा कि बहुत जल्द थानेसर की जनता से टिकट मांगने का अभियान शुरु किया जाएगा। जिसमें वे कार्यकर्ताओं के साथ पूरे क्षेत्र के सभी घरों तक पहुंचने का काम करेंगे। इस दौरान कार्यकर्ताओं के लिए निशुल्क स्वास्थ्य जांच शिविर भी लगाया गया। जिसमें सैकड़ों की संख्या में लोगों ने अपना चैकअप करवाया।